પરમાત્મા, જીવ અને જગતના આ ત્રણેય તત્ત્વોનું સ્વરૂપ અને તેમના એકબીજા સાથેના સંબંધ અંગેની તાત્ત્વિક માન્યતા એ ધાર્મિક જીવનના પાયામાં રહેલું જ્ઞાન છે. કોઇપણ વ્યક્તિના ધાર્મિક જીવનનમાં શ્રદ્ધાનું જે મહત્વર્પૂણ સ્થાન છે. તે ધર્મના જ્ઞાનાત્મક પાસાંને આભારી છે.ધાર્મિક વ્યક્તિ ખૂબ પ્રેમાળ અને સજ્જન હોય છે. તેના હૃદયમાં દરેક જીવન પ્રત્યે અપાર અનુકંપા હોય છે. તે કોઇ જીવનું અહિત થતંું જોઇ શકતો નથી. ધર્મ વડે મનુષ્ય ઉત્તમ કક્ષાના ભવ ભવાંતર પામી શકે છે. જે મનુષ્ય આ જીવનમાં નીતિથી રહેતો હોય તેનાં અનેક જન્મ સુધરી જાય છે.